ಸುಶಾಂತ್ ಸಾವು ಪ್ರಕರಣ: ಮುಂಬಯಿಯ ಹಲವೆಡೆ ಎನ್ ಸಿಬಿ ದಾಳಿ ಮುಂಬಯಿ: ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಜಪೂತ್ ಸಾವಿನ ಪ್ರಕರಣದಲ್ಲಿ ಮಾದಕ ದ್ರವ್ಯ ಜಾಲವು ಇರುವ ಹಿನ್ನೆಲೆಯಲ್ಲಿ ಮಾದಕ ದ್ರವ್ಯ ತಡೆ ಘಟಕಎನ್ ಸಿಬಿದ ಅಧಿಕಾರಿಗಳು ಸೆ.1ರಂದು ಮುಂಬಯಿಯ ವಿವಿಧೆಡೆಗಳಿಗೆ ದಾಳಿ ಮಾಡಿ ಮಾದಕ ದ್ರವ್ಯ ಮಾರಾಟಗಾರನನ್ನು ಬಂಧಿಸಿರುವರು. ಇತರ ಇಬ್ಬರನ್ನು ಮುಂಬಯಿಯಲ್ಲಿರುವ ಕಚೇರಿಗೆ ವಿಚಾರಣೆಗಾಗಿ ಕರೆತರಲಾಗಿದೆ ಎಂದು ಅಧಿಕಾರಿಗಳು ಮಾಹಿತಿ ನೀಡಿರುವರು. ಮುಂಬಯಿಯ ಫಿಲ್ಮ್ ಸಿಟಿ ಪ್ರದೇಶದ ವಿವಿಧ ಕಡೆಗಳಲ್ಲಿ ತಂಡವು ದಾಳಿ ಮಾಡಿದೆ. ಆಗಸ್ಟ್ 26ರಂದು ಎನ್ ಸಿಬಿಯು ರಿಯಾ ಚಕ್ರವರ್ತಿ, ಆಕೆಯ ಸೋದರ ಶೌವಿಕ್, ಆರ್ಯ, ಜಯ ಸಾಹಾ ಮತ್ತು ಇತರ ಕೆಲವರ ವಿರುದ್ಧ ಮಾದಕ ದ್ರವ್ಯ ವಿರೋಧಿ ತಡೆ ಕಾನೂನಿನ ಅನ್ವಯ ಪ್ರಕರಣ ದಾಖಲಿಸಿಕೊಳ್ಳಲಾಗಿದೆ.